จดหมายเหตุ แห่ง สมเด็จเจ้าพระยาบรมมหาศรีสุริยวงศ์ พระประศาสน์ ผู้มีคุณูปการแห่งแผ่นดิน
มหาวิทยาลัยราชภัฏบ้านสมเด็จเจ้าพระยา
ผลาดิศัย สิทธิธัญกิจ
บคคลสำคัญผู้มีคุณูปการต่อแผ่นดินนั้น ส่วนมากมักมีเรื่องราวเล่าขาน และงานเอกสาร หรือหนังสือบันทึกไว้นอกจากจะให้ประโยชน์ในการดำเนินงาน ต่างๆ ให้สำเร็จแล้ว ยังเป็นเครื่องทบทวนให้เกิดความรู้ ความคิด เพื่อการประยุกต์ ใช้ในอนาคต แต่เนื่องจากกาลเวลาที่ผ่านยุคสมัย บรรดาเรื่องราวและเอกสารต่างๆ นั้นหากไม่มีการเก็บรวบรวมไว้แล้วก็นับวันมีโอกาสสูญหายได้ง่าย หากคนรุ่นใหม่ มองข้ามความสำคัญจากสิ่งที่เก่าและหมดสมัยแล้ว บรรดาเรื่องราวและข้อมูลที่ จะแสดงให้เห็นคุณูปการของบุคคล และเหตุการณ์บ้านเมืองก็จบสิ้นไปได้ง่าย ด้วย เหตุนี้การรวบรวมเรื่องราวจากเอกสาร หนังสือ หนังสือพิมพ์และความจำจึงมีความ สำคัญยิ่ง อย่างน้อยก็ใช้ถ่ายทอดให้เกิดการเรียนรู้ถึงข้อเท็จจริงที่เกิดขึ้นมาแล้ว และทำให้มีการสืบสวนได้ข้อมูลจริงตามหลักฐาน ท่ามกลางความทันสมัยในระบบอิเล็กทรอนิกส์ที่เกิดขึ้นในโลกปัจจุบัน เพื่อส่งเสริมและให้ความสำคัญในการจัดทำจดหมายเหตุข้อมูลขึ้นในทุกแห่ง จากการศึกษาวิจัยการจัดการพิพิธภัณฑ์สิ่งพิมพ์อิเล็กทรอนิกส์ โดยศึกษา ลักษณะและองค์ประกอบอันพึงประสงค์ในการจัดเป็นแหล่งเรียนรู้ในรูปแบบ Multimedia Digital Library [M-DL] for PRESS ขึ้น โดยนำระบบ Multimedia Digital Library [M-DL] for PRESS มาใช้อย่างเหมาะสมในพิพิธภัณฑ์หรือแหล่ง เรียนรู้ และการเชื่อมโยงเครือข่าวสื่ออิเล็กทรอนิกส์ให้สอดคล้องกับการพัฒนาใน โลกดิจิทัล ด้วยการนำเสนอในรูปแบบของโครงการจำลองขึ้นเป็นตัวแบบ ด้วยการสื่อสารด้วยระบบดิจิทัลนั้นมีบทบาทมากในสังคมปัจจุบัน ทำให้มี การเปลี่ยนแปลงการสื่อสารและกิจกรรมเกี่ยวกับพิพิธภัณฑ์ มาสู่การนำเสนอด้วย ระบบดิจิทัลซึ่งทำให้การอ่านและการเก็บรักษาข้อมูลนั้นต้องปรับตัวให้สอดคล้อง กับระบบของอิเล็กทรอนิกส์ โดยเฉพาะสิ่งพิมพ์อิเล็กทรอนิกส์ที่เข้ามาแทนที่การอ่านหนังสือพิมพ์จากหนังสือพิมพ์ในระบบการพิมพ์ตัวอักษรบนกระดาษ แต่ด้วยข้อมูลข่าวสารในหนังสือพิมพ์นั้นเป็นจดหมายเหตุการบันทึกเหตุการณ์ประจำวัน จึงจำเป็นต้องจัดการให้เหมาะสมกับโลกดิจิทัลที่พัฒนาก้าวหน้าอย่างไม่มีที่สิ้นสุด ประวัติกิจการหนังสือพิมพ์ของไทยนั้นได้เริ่มต้นการจัดทำและเผยแพร่ มาตั้งแต่ปลายสมัยรัชกาลที่ ๓ แม้ว่าก่อนหน้านั้นจะมีการบันทึกข้อมูลบ้างแล้ว ก็อยู่ลักษณะเป็นข้อมูลชิ้นเดียวอยู่ในศิลาจารึกสมุดไทย กระดาษสา ใบลาน ผืน ผ้า ซึ่งถือว่าเป็นเอกสารชั้นต้น เพราะเป็นลายมือเขียน ลายมือคัดลอก ยังไม่ได้มี ที่มา : ผลาดิศัย สิทธิธัญกิจ. (๒๕๖๑). จดหมายเหตุ แห่ง สมเด็จเจ้าพระยาบรมมหาศรีสุริยวงศ์ พระประศาสน์ ผู้มีคุณูปการแห่งแผ่นดิน. ใน ศรีสมเด็จ ๖๑ (๗๐-๗๗). สมาคมศิษย์เก่าบ้านสมเด็จเจ้าพระยาในพระบรมชูปถัมภ์.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
การเมืองการปกครอง
สมเด็จเจ้าพระยาบรมมหาศรีสุริยวงศ์